Diari Oficial de la Generalitat Valenciana


Sumari del DOGV 6029, del 05-06-2009 (2009/6443)

Notificació de la resolució del recurs d'alçada, referència interna R-629/2008, a Dilson Canhassi Paccioni.
-----------------------------------------------------------------------------------------------------------

### Dades del document

Número de DOGV
:   6029

Data del DOGV
:   05-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6443


Data del document
:   19-01-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-629/2008, a Dilson Canhassi Paccioni. [2009/6443]  
De conformitat amb el que estableix l'art. 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es notifica a Dilson Canhassi Paccioni, c/ Doctor Fleming, núm. 39, 3r (12438 Benicarló) la resolució del recurs d'alçada amb el número de referència interna R-629/08.  
Resolució  
Examinat el recurs d'alçada formulat per Dilson Canhassi Paccioni, contra la resolució denegatòria de renda bàsica d'emancipació (RBE 517), relativa a l'expedient núm. 266222/12/0000/2008.  
Antecedents de fet  
Primer. Dilson Canhassi Paccioni va presentar el dia 17 d'abril de 2008 sol·licitud de concessió de la renda bàsica d'emancipació destinada al pagament de l'arrendament de l'habitatge siti a Benicarló (Castelló), al carrer Doctor Fleming, 39, 3r.  
Segon. A la vista de la documentació que consta en l'expedient, i en virtut del que disposa l'article 5.f, del Reial decret 1472/2007, de 2 de novembre, el cap del Servei Territorial d'Habitatge i Projectes Urbans de Castelló en data 8 d'octubre de 2008 dicta una resolució denegatòria de la renda bàsica d'emancipació, en no quedar perfectament identificat en el contracte l'habitatge objecte del lloguer.  
Tercer. Contra l'esmentada resolució Dilson Canhassi Paccioni interposa recurs d'alçada dins del termini i la forma escaient, amb les al·legacions que hi consten i que es donen per reproduïdes a fi de la brevetat.   
Fonaments de dret  
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 131/2007, de 27 de juliol, del Consell (DOCV núm. 5566 de 30 de juliol de 2007).  
II. El que disposen els articles 107; 110; 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que disposa l'article 5.f, del Reial decret 1472/2007, de 2 de novembre, pel qual es regula la renda bàsica d'emancipació dels jóvens, s'haurà d'aportar com a requisit còpia del contracte d'arrendament, en el qual s'incloguen almenys els continguts que es refereix l'article 37 de la Llei 29/1994, de 24 de novembre, d'arrendaments urbans. En tot cas, haurà de fer-se constar en l'imprés de sol·licitud referència cadastral de l'habitatge objecte del contracte.   
IV. En el cas que ens ocupa es comprova que en data 18 de juliol s'emet l'audiència prèvia a la proposta de resolució denegatòria tenint en compte que en el contracte d'arrendament no queda clarament identificat l'habitatge objecte de l'arrendament.  
Transcorregut el termini de 15 dies establit en l'article 84 de la Llei 30/92 de Règim Jurídic de les Administracions Públiques i del Procediment Administratiu Comú, es dicta una resolució denegatòria de renda bàsica d'emancipació en data 8 d'octubre, i s'interposa contra la dita resolució recurs d'alçada en data 18 de novembre juntament amb el qual s'aporta certificat emés per l'Ajuntament de Benicarló on s'estableix el número de policia de l'habitatge arrendat, sent el número de policia el 39 i estant encara cadastrat com el número 33. D'acord amb això i amb l'informe del tècnic del servei territorial de Castelló es desprén el compliment de l'article 5.f) de Reial Decret 1472/2007.  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la proposta de resolució de l'Àrea de Plans d'Habitatge, resolc:  
Estimar el recurs d'alçada formulat per Dilson Canhassi Paccioni contra la resolució del cap del Servei Territorial d'Habitatge i Projectes Urbans de Castelló, de data 8 d'octubre de 2008, la qual queda revocada.  
Contra aquesta resolució que posa fi a la via administrativa, es podrà interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació d'aquesta, segons els arts. 10.1ª) i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercitar qualsevol altre recurs que considere oportú.  
València, 19 de gener de 2009.- La directora general d'Habitatge i Projectes Urbans: M. Jesús Rodríguez Ortiz.